Benjamin Rowland
<s>Benjamin Rowland Jr. (Philadelphia, 2. 12. 1904. – Cambridge, 3. 10. 1972), američki historičar umjetnosti specijaliziran za indijsku umjetnost i profesor na Univerzitetu Harvard.</s>

<s>Biografija 
Rowland je rođen 1904. u filadelfijskom kvartu Overbrook, kao sin Benjamina Rowlanda starijeg i Louise Clem (r. Lennig).</s><s>Od 1918. do 1924. pohađao je internat Sv. Pavla u Concordu (New Hampshire), nakon čega se upisuje na Univerzitet Harvard.</s><s>Titulu prvostupnika (B.S.) stekao je 1928. godine, a 1930. pred mentorom C. R. Postom obranio je i doktorat s disertacijom "Jaume Huguet i slikarstvo u drugoj polovini 15. vijeka u Kataloniji" (), izdanom dvije godine kasnije.</s><s>Od 1930. do 1941. radio je kao predavač na Harvardu, učio kineski i japanski jezik, te se družio s A. Coomaraswamyjem, kustosom Muzeja lijepih umjetnosti u Bostonu.</s>

<s>Tokom 1932. i 1933. bio je članom ACLS-a i putovao u japanski Kjoto i Tokio, odnosno u Peking i New Delhi.</s><s>Od 1936. do 1937. posjetio je i Indiju, Afganistan i Šri Lanku (Cejlon), istraživajući za djelo o budističkom zidnom slikarstvu.</s><s>Knjiga je naposljetku izdana 1938. pod naslovom "Zidno slikarstvo Indije, Centralne Azije i Cejlona" ().</s><s>Za vrijeme proučavanja ruševina hramova po Afganistanu i Gandari postao je fasciniran starogrčkim i rimskim utjecajima na budističku skulpturu, što je ubrzo postala tema na kojoj je izgradio svoju naučnu reputaciju.</s>

<s>Godine 1941.</s><s>Rowland je imenovan za izvanrednog profesora na Univerzitetu Harvard, a 19. novembra iste godine oženio se s Lucy Thomas.</s><s>Tokom Drugog svjetskog rata, tri godine (1942–1945) služio je kao komunikacijski časnik Američke ratne mornarice u Washingtonu.</s><s>Godine 1950. postao je redovnim profesorom, nasljedivši L. Warnera na poziciji kustosa orijentalne kolekcije muzeja Fogg.</s><s>Rowlandovo drugo značajno djelo, "Umjetnost i arhitektura Indije: budistička, hinduistička i džainistička" (), izdano je 1953. od strane Pelicana.</s><s>Sljedeće godine sastavio je i "Umjetnost Istoka i Zapada" (), skromni udžbenik za međukulturalni tečaj na Harvardu, koji je svejedno postao elementarnim priručnikom za zapadne studente orijentalnih umjetnosti.</s>

<s>Godine 1955. postao je članom Američke akademije umjetnosti i nauke.</s><s>U međuvremenu, Rowland se kao vrstan slikar bavio akvarelom i izlagao svoje radove u brojnim galerijama.</s><s>Godine 1960. imenovan je Gleason profesorom na harvardskom odsjeku za lijepe umjetnosti, a 1970. izabran je za američkog delegata na UNESCO-vom kongresu o Kušanu u Kabulu.</s><s>Iako je Rowlandova glavna preokupacija bila indijska umjetnost, također je predavao i o američkoj umjetnosti, a među njegovim istaknutim studentima bili su B. J. Novak, J. D. Prown, T. Stebbins, J. Wilmerding, W. I. Homer i W. H. Gerdts.</s><s>Rowland je bio kolekcionar južnoazijske umjetnosti i naposljetku je donirao svoju kolekciju muzeju V&A u Londonu.</s><s>Poput švedskog historičara umjetnosti O. Siréna, Rowland je upamćen kao jedan od stručnjaka koji su izvorno bili specijalizirani za zapadnu umjetnost, ali su vremenom promijenili interes i postali glavni autoriteti za azijske umjetnosti.</s><s>Ono što ga pak razlikuje od kolege Coomaraswamyja jest da je inzistirao na akademskom profesionalizmu i odbacivao mističnu dimenziju umjetnosti.</s><s>Rowland je preminuo 1972. u Cambridgeu (Massachusetts).</s>

<s>Opus 
 Jaume Huguet: A Study of Late Gothic Painting in Catalonia, Cambridge, Massachusetts: Harvard University Press, 1932
 The Wall-Paintings of India, Central Asia & Ceylon, Boston: Merrymount Press, 1938
 The Wall-paintings of Horyuji (kourednik: W. R. B. Acker), Baltimore: Waverly Press, 1943
 The Art and Architecture of India: Buddhist, Hindu, Jain, Melbourne; London; Baltimore: Pelican Books, 1953
 Art in East and West: An Introduction Through Comparisons, Cambridge, Massachusetts: Harvard University Press, 1954
 Gandhara Sculpture from Pakistan Museums, New York: Asia Society, 1960
 The Classical Tradition in Western Art, Cambridge, Massachusetts: Harvard University Press, 1963
 The Evolution of the Buddha Image, New York: Asia Society, 1963
 Cave to Renaissance, London: Studio Vista, 1965
 Ancient Art from Afghanistan: Treasures of the Kabul Museum, New York: Asia Society, 1966</s>

<s>Literatura</s>

<s>Vanjske veze 
  Benjamin Rowland Jr. , Dictionary of Art Historians (DAH)
  Benjamin Rowland, Oxford Reference
  Benjamin Rowland, Prabook
  "Benjamin Rowland Jr., 67, Dies; Fine Arts Professor at Harvard", New York Times (5. 10. 1972)</s>

<s>Američki historičari umjetnosti
Američki slikari</s>

